**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MOŠĆENIČKA DRAGA**

**OBRAZLOŽENJE POLUGODIŠNJEG IZVJEŠTAJA**

**O IZVRŠENJU PRORAČUNA**

**OPĆINE MOŠĆENIČKA DRAGA**

**ZA 2025. GODINU**

Pripremio: Jedinstveni upravni odjel Općine Mošćenička Draga

**Mošćenička Draga, rujan 2025.**

1. **UVOD**

Člankom 88. Zakona o proračunu (Narodne novine, 144/21) (u daljnjem tekstu: Zakon) propisana je obveza Jedinstvenog upravnog odjela Općine Mošćenička Draga izrade polugodišnjeg izvještaja o izvršenju proračuna i dostave općinskom načelniku do 15. rujna tekuće proračunske godine, a kojeg onda načelnik podnosi Općinskom vijeću na donošenje do 30. rujna tekuće proračunske godine.

Pravilnikom o polugodišnjem i godišnjem izvještaju o izvršenju proračuna i financijskog plana (Narodne novine, 85/23) (u daljnjem tekstu: Pravilnik) propisuje se izgled, sadržaj, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana.

Slijedom navedenog, polugodišnji/godišnji izvještaj treba sadržavati:

1. **Opći dio proračuna**
	1. sažetak A. Računa prihoda i rashoda i B. Računa financiranja- prikaz ukupnih ostvarenih prihoda i primitaka te izvršenih rashoda i izdataka na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.
	2. Račun prihoda i rashoda- sadrži prikaz prihoda i rashoda i iskazuje se prema proračunskim klasifikacijama u izvještajima:
		1. Prihodi i rashodi prema ekonomskoj klasifikaciji
		2. Prihodi i rashodi prema izvorima financiranja
		3. Rashodi prema funkcijskoj klasifikaciji
	3. Račun financiranja
		1. Račun financiranja prema ekonomskoj klasifikaciji
		2. Račun financiranja prema izvorima financiranja
2. **Posebni dio proračuna**
	1. Izvršenje po organizacijskoj klasifikaciji
	2. Izvršenje po programskoj klasifikaciji
3. **Obrazloženje**
	* + Obrazloženje u polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna
		+ Obrazloženje u godišnjem izvještaju o izvršenju proračuna sastoji se od obrazloženja općeg i posebnog dijela izvještaja o izvršenju proračuna
	1. **Obrazloženje općeg dijela** izvještaja o izvršenju proračuna sadrži:
		1. Obrazloženje ostvarenih prihoda i rashoda, primitaka i izdataka u izvještajnom razdoblju- dopunjuje podatke iz Računa prihoda i rashoda i Računa financiranja i sadrži:
			1. podatke o stanju novčanih sredstava na računima proračuna i proračunskih korisnika na početku i na kraju proračunske godine i
			2. Podatke o prihodima i primicima te rashodima i izdacima ostvarenim preuzimanjem nefinancijske i financijske imovine u naplati potraživanja javnih davanja
		2. Prikaz ostvarenog manjka, odnosno viška proračuna u izvještajnom razdoblju
	2. **Obrazloženje posebnog dijela** izvještaja o izvršenju proračuna za proračunsku godinu temelji se na obrazloženju proračuna i financijskih planova proračunskih korisnika, a sadrži obrazloženje izvršenja programa koje se daje kroz obrazloženje izvršenja aktivnosti i projekata zajedno s ciljevima koji su ostvareni provedbenim programom i pokazateljima uspješnosti realizacije tih ciljeva koji se sastoje od pokazatelja učinka i pokazatelja rezultata.
4. **Posebne izvještaje**
	* + U polugodišnjem izvještaju:
			1. Izvještaj o korištenju proračunske zalihe
			2. Izvještaj o zaduživanju na domaćem i stranom tržištu novca i kapitala
			3. Izvještaj o danim jamstvima i plaćanja po protestiranim jamstvima
		+ U godišnjem izvještaju:
			1. Izvještaj o korištenju proračunske zalihe
			2. Izvještaj o zaduživanju na domaćem i stranom tržištu novca i kapitala
			3. Izvještaj o danim jamstvima i plaćanja po protestiranim jamstvima
			4. Izvještaj o korištenju sredstava fondova Europske unije
			5. Izvještaj o danim zajmovima i potraživanjima po danim jamstvima
			6. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
5. **OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE MOŠĆENIČKA DRAGA ZA 2025. GODINU**

Sažetak Računa prihoda i rashoda te Računa financiranja prikazuje ukupno ostvarene prihode i primitke te izvršene rashode i izdatke na razini razreda ekonomske klasifikacije te razliku između ukupno ostvarenih prihoda i rashoda te primitaka i izdataka.

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi od 1.187.116,58 eura što u odnosu na tekući plan za 2025. godinu predstavlja izvršenje od 20,69 %. U odnosu na isto razdoblje 2024. godine ukupni prihodi bilježe smanjenje za 4,11%.

U izvještajnom razdoblju ukupni rashodi ostvareni su u iznosu od 1.514.682,35 eura što u odnosu na tekući plan za 2025. godinu predstavlja izvršenje od 20,75%. U odnosu na isto razdoblje 2024. godine ukupni rashodi bilježe povećanje od 50,98 %.

Iz navedenog proizlazi razlika između ostvarenih ukupnih prihoda i rashoda, odnosno manjak prihoda Proračuna Općine Mošćenička Draga ostvaren u razdoblju I. – VI. 2025. godine u iznosu od 327.565,77 eura.

Preneseni višak iz prethodne 2024. godine iznosi 899.652,61 eura te je ukupni rezultat poslovanja na kraju izvještajnog razdoblja **višak** u iznosu od **572.086,84 eura.**

* 1. ***OBRAZLOŽENJE OPĆEG DIJELA PRORAČUNA***
		1. **Obrazloženje ostvarenih prihoda i rashoda, primitaka i izdataka u izvještajnom razdoblju**

Obrazloženje ostvarenih prihoda i rashoda, primitaka i izdataka u izvještajnom razdoblju dopunjuje podatke iz Računa prihoda i rashoda i Računa financiranja.

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima prema ekonomskoj klasifikaciji, izvorima financiranja i funkcijskoj klasifikaciji.

***Prihodi i rashodi prema ekonomskoj klasifikaciji***

**6 – Prihodi poslovanja:** u izvještajnom razdoblju ostvareni ukupni prihodi poslovanja iznose 1.147.836,98 eura što u odnosu na tekući plan za 2025. godinu predstavlja izvršenje od 23,94%. U odnosu na isto razdoblje 2024. godine ukupni prihodi poslovanja bilježe smanjenje od 5,89%.

**61 - Prihodi od poreza:** u izvještajnom razdoblju ostvareni ukupni prihodi od poreza iznose 714.989,13 eura što u odnosu na tekući plan za 2025. godinu predstavlja izvršenje od 44,35%. U odnosu na isto razdoblje 2024. godine ukupni prihodi od poreza bilježe povećanje za 6,90%.

**611 – Porez na dohodak:** *Porez na dohodak od nesamostalnog rada, Porez na dohodak od samostalnih djelatnosti, Porez na dohodak od imovine i imovinskih prava, Porez na dohodak od kapitala, Porez na dohodak po godišnjoj prijavi, Porez na dohodak utvrđen u postupku nadzora za prethodne godine, Povrat poreza na dohodak po godišnjoj prijavi*

 U izvještajnom razdoblju ostvareni ukupni prihodi od poreza na dohodak iznose 576.048,73 eura. U odnosu na isto razdoblje prethodne godine ukupni prihodi od poreza na dohodak bilježe povećanje od 8,14%.

**613 - Porez na imovinu:** *Stalni porezi na nepokretnu imovinu (zemlju, zgrade, kuće i ostalo), Povremeni porezi na imovinu*

U izvještajnom razdoblju ostvareni ukupni prihodi od poreza na imovinu iznose 133.321,53 eura. U odnosu na isto razdoblje prethodne godine ukupni prihodi od poreza na imovinu bilježe povećanje za 4,45%.

**614 - Porez na robu i usluge**: *Porez na promet, Porez na korištenje dobara ili izvođenje aktivnosti*

U izvještajnom razdoblju ostvareni ukupni prihodi od poreza na robu i usluge iznose 7.731,25 eura. U odnosu na isto razdoblje prethodne godine ukupni prihodi od poreza na robu i usluge bilježe povećanje za 5,10%.

**63 - Pomoći iz inozemstva i od subjekata unutar općeg proračuna:** U izvještajnom razdoblju ostvareni ukupni prihodi od pomoći iznose 153.609,14 eura. U odnosu na isto razdoblje prethodne godine ukupni prihodi od pomoći bilježe smanjenje od 21,32%.

**632 – Pomoći od međunarodnih organizacija te institucija i tijela EU**

 U izvještajnom razdoblju ostvareni ukupni prihodi iznose 7.737,00 eura. U odnosu na isto razdoblje prethodne godine ukupni prihodi od pomoći bilježe smanjenje od 28,57%.

**633 - Pomoći iz proračuna**: *Tekuće pomoći iz državnog proračuna, Tekuće pomoći iz županijskih proračuna, Tekuće pomoći iz općinskih proračuna, Kapitalne pomoći iz državnog proračuna, Kapitalne pomoći iz županijskih proračuna*

 U izvještajnom razdoblju ostvareni ukupni prihodi od pomoći iz proračuna iznose 135.492,14 eura. U odnosu na isto razdoblje prethodne godine ukupni prihodi od pomoći bilježe povećanje za 109,06%.

**634 - Pomoći od ostalih subjekata unutar općeg proračuna:***Tekuće pomoći od HZMO-a, HZZ-a, HZZO-a- financiranje programa Javnih radova*

 U izvještajnom razdoblju prihodi nisu ostvareni, kao niti u izvještajnom razdoblju prethodne godine.

**635 – Pomoći izravnanja za decentralizirane funkcije i fiskalnog izravnanja**: *Pomoći fiskalnog izravnanja*

 U izvještajnom razdoblju ostvareni ukupni prihodi od pomoći fiskalnog izravnanja iznose 10.380,00 eura. U odnosu na isto razdoblje prethodne godine ukupni prihodi od pomoći fiskalnog izravnanja ostvareni su manje za 3,62%.

**638 - Pomoći temeljem prijenosa EU sredstava:***Kapitalne pomoći iz državnog proračuna temeljem prijenosa EU sredstava*

 U izvještajnom razdoblju prihodi su ostvareni u iznosu od 0,00 eura, a u istom izvještajnom razdoblju prethodne godine su ostvareni u iznosu od 108.820,54 eur.

**64 - Prihodi od imovine:** U izvještajnom razdoblju ostvareni ukupni prihodi od imovine iznose 73.769,81 eura što u odnosu na tekući plan za 2025. godinu predstavlja izvršenje od 25,90%. U odnosu na isto razdoblje prethodne godine ukupni prihodi od pomoći bilježe smanjenje za 33,40%.

**641 -Prihodi od financijske imovine:***Prihodi od financijske imovine, Prihodi od zateznih kamata*

U izvještajnom razdoblju ostvareni ukupni prihodi od od 74,53 eura. U odnosu na isto razdoblje prethodne godine ukupni prihodi od financijske imovine bilježe povećanje za 75,57%.

**642 -Prihodi od nefinancijske imovine:***Prihodi od nefinancijske imovine, Prihodi od zakupa poljoprivrednog zemljišta, Naknada za korištenje naftne luke, naftovoda i eksploataciju mineralnih sirovina, Ostali prihodi od nefinancijske imovine*

U izvještajnom razdoblju ostvareni ukupni prihodi od nefinancijske imovine iznose 73.695,28 eura. U odnosu na isto razdoblje prethodne godine ukupni prihodi od nefinancijske imovine bilježe smanjenje od 33,44%.

**65 - Prihodi od upravnih i administrativnih pristojbi, pristojbi po posebnim propisima i naknada:** U izvještajnom razdoblju ostvareni ukupni prihodi iznose 135.793,42 eura što u odnosu na tekući plan za 2025. godinu predstavlja izvršenje od 16,93%. U odnosu na isto razdoblje prethodne godine ukupni prihodi bilježe smanjenje za 30,63%.

**651 - Upravne i administrativne pristojbe:***Prihodi od prodaje državnih biljega, ostale pristojbe i naknade*

U izvještajnom razdoblju ostvareni su u iznosu od 13.911,94 eura. U odnosu na isto razdoblje prethodne godine bilježe povećanje za 9,18%.

**652 - Prihodi po posebnim propisima:***Vodni doprinos, Mjesni samodoprinos, Sufinanciranje cijene usluge, participacije i slično, Ostali nespomenuti prihodi po posebnim propisima*

U izvještajnom razdoblju ostvareni ukupni prihodi po posebnim propisima iznose 542,64 eura. U odnosu na isto razdoblje prethodne godine ukupni prihodi po posebnim propisima bilježe povećanje za 12,33%.

**653 - Komunalni doprinosi i naknade:** *Komunalni doprinosi, Komunalne naknade, Grobna naknada*

U izvještajnom razdoblju ostvareni ukupni prihodi od komunalnih doprinosa i naknade iznose 121.338,84 eura. U odnosu na isto razdoblje prethodne godine ukupni prihodi bilježe smanjenje od 33,53%.

**66- Prihodi od prodaje proizvoda i roba te pruženih usluga i prihoda od donacija:** U izvještajnom razdoblju ostvareni ukupni prihodi iznose 46.428,78 eura što u odnosu na tekući plan za 2025. godinu predstavlja izvršenje od 4%. U odnosu na isto razdoblje prethodne godine ukupni prihodi od bilježe povećanje za 16,22%.

**661 - Prihodi od prodaje proizvoda i roba te pruženih usluga:***Prihodi od pruženih usluga*

U izvještajnom razdoblju ostvareni ukupni prihodi iznose 46.428,78 eura. U odnosu na isto razdoblje prethodne godine ukupni prihodi bilježe povećanje za 116,22%.

**7- Prihodi od prodaje nefinancijske imovine**: u izvještajnom razdoblju ostvareni ukupni prihodi iznose 39.279,60 eur što u odnosu na tekući plan za 2025. godinu iznosi 4,17%. U odnosu na isto razdoblje prethodne godine ukupni prihodi bilježe povećanje za 114,44%

**71 - Prihodi od prodaje neproizvedene dugotrajne imovine:** U izvještajnom razdoblju ostvareni su u iznosu od 18.278,60što je za 1551,18% više u odnosu na isto razdoblje prethodne godine.

**711 - Prihodi od prodaje materijalne imovine- prirodnih bogatstava:***Prihodi od prodaje poljoprivrednog zemljišta, Prihodi od prodaje građevinskog zemljišta*

U izvještajnom razdoblju ostvareni su u iznosu od 18.278,60što je za 1551,18% više u odnosu na isto razdoblje prethodne godine.

**72 - Prihodi od prodaje proizvedene dugotrajne imovine**: u izvještajnom razdoblju ostvareni su u iznosu od 21.001,00 eur što je u odnosu na tekući plan za 2025. izvršenje od 11,08% a u odnosu na isto razdoblje prethodne godine povećanje od 22,03%

**721 *-* Prihodi od prodaje građevinskih objekata*:*** *Prihodi od prodaje stambenih objekata*

 U izvještajnom razdoblju nisu ostvareni u iznosu od 21.001,00 eur.

**3 – Rashodi poslovanja:** u izvještajnom razdoblju ostvareni ukupni rashodi poslovanja iznose 1.003.964,96 eura što u odnosu na tekući plan predstavlja izvršenje od 29,30%. U odnosu na isto razdoblje prethodne godine ukupni rashodi poslovanja bilježe povećanje od 29,66%.

**31 – Rashodi za zaposlene:** u izvještajnom razdoblju ostvareni ukupni rashodi za zaposlene iznose 155.723,42 eura što u odnosu na tekući plan predstavlja izvršenje od 46,46%. U odnosu na isto razdoblje prethodne godine ukupni rashodi za zaposlene bilježe povećanje od 80,34%.

Rashodi za zaposlene obuhvaćaju: Plaće za redovan rad, ostale rashode za zaposlene, doprinose za mirovinsko osiguranje, doprinosi za obavezno zdravstveno osiguranje.

**32 – Materijalni rashodi:** u izvještajnom razdoblju ostvareni ukupni materijalni rashodi iznose 369.140,22 eura što u odnosu na tekući plan predstavlja izvršenje od 28,46%. U odnosu na isto razdoblje prethodne godine ukupni materijalni rashodi bilježe povećanje od 2,64%.

Materijalni rashodi obuhvaćaju: Naknade za službena putovanja, naknade za prijevoz, stručno usavršavanje zaposlenika, ostale naknade zaposlenima, uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar i autogume, službena, radna i zaštita odjeća i obuća, usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge, ostale usluge, naknade troškova osobama izvan radnog odnosa, naknade za rad predstavničkih i izvršnih tijela, povjerenstava i sl., premije osiguranja, reprezentacija, članarine, pristojbe i naknade, ostali rashodi poslovanja.

**34 – Financijski rashodi**: u izvještajnom razdoblju ostvareni ukupni financijski rashodi iznose 1.399,24 eura što u odnosu na tekući plan predstavlja izvršenje od 18,05%. U odnosu na isto razdoblje prethodne godine ukupni financijski rashodi bilježe smanjenje za 20,77%.

 Financijski rashodi obuhvaćaju: kamate za primljene kredite i usluge banaka.

**35 – Subvencije:** u izvještajnom razdoblju bilježi se ostvarenje u iznosu od 90.790,20 eura što u odnosu na plan za 2025. iznosi izvršenje od 50%, a u odnosu na isto razdoblje prethodne godine povećanje od 49,18%.

**36 – Pomoći dane u inozemstvo i unutar opće države:** u izvještajnom razdoblju ostvareni ukupni rashodi za pomoći iznose 117.257,80 eura što u odnosu na tekući plan predstavlja izvršenje od 43,14%. U odnosu na isto razdoblje prethodne godine ukupne pomoći bilježe povećanje za 27,48%.

 Pomoći dane u inozemstvo i unutar opće države obuhvaćaju: tekuće pomoći proračunskim korisnicima drugih proračuna (sufinanciranje zatvorenog odlagališta otpada Osojnica, sufinanciranje rada JVP Opatija, pomoći Gradskoj knjižnici i čitaonici Viktor Car Emin podružnica Mošćenička Draga, sufinanciranje Doma zdravlja za rad ambulante opće medicine te za program posebnog dežurstva, Osnovna škola Viktor Car Emin Područna škola Eugen Kumičić- financiranje programa produženog boravka, marendi i posebnih programa, Javna ustanova Park prirode Učka).

**37 – Naknade građanima i kućanstvima na temelju osiguranja i druge naknade:** u izvještajnom razdoblju ostvareni ukupni rashodi za naknade iznose 162.921,41 eura što u odnosu na tekući plan predstavlja izvršenje od 46,24%. U odnosu na isto razdoblje prethodne godine ukupni rashodi za naknade bilježe povećanje za 62,79%.

 Naknade građanima i kućanstvima na temelju osiguranja i druge naknade obuhvaćaju: stipendije, socijalne potpore (naknade za opremanje novorođenčadi, troškovi stanovanja, jednokratne novčane pomoći, nabava drva za ogrjev, prigodni pokloni za blagdane) sufinanciranje prijevoza učenika osnovne i srednjih škola, nabava školskog pribora učenicima, sufinanciranje programa „Prvi koraci u prometu“, sufinanciranje programa „Program u kući“, sufinanciranje dječjeg vrtića, financiranje rada asistenta u dječjem vrtiću, financiranje logopeda za vrtić i osnovnu školu).

**38 – Rashodi za donacije, kazne, naknade šteta i kapitalne pomoći:** u izvještajnom razdoblju ostvareni ukupni ostali rashodi iznose 106.732,67 eura što u odnosu na tekući plan predstavlja izvršenje od 10,88%. U odnosu na isto razdoblje prethodne godine ukupni ostali rashodi bilježe povećanje za 44,94%.

Ostali rashodi obuhvaćaju: tekuće pomoći udrugama, sufinanciranje rada Crvenog križa, sufinanciranje rada Područne vatrogasne zajednice Liburnija, HGSS, financiranje rada političkih stranaka zastupljenih u Općinskom vijeću Općine Mošćenička Draga, tekuće pomoći Turističkoj Zajednici Općine Mošćenička Draga, kapitalne pomoći obnove kulturnih i vjerskih spomenika.

**4 – Rashodi za nabavu nefinancijske imovine**: u izvještajnom razdoblju ostvareni ukupni rashodi za nabavu nefinancijske imovine iznose 510.717,39 eura što u odnosu na tekući plan predstavlja izvršenje od 13,19%. U odnosu na isto razdoblje prethodne godine ukupni rashodi za nabavu nefinancijske imovine bilježe povećanje za 123,09%.

**41 - Rashodi za nabavu neproizvedene dugotrajne imovine:** u izvještajnom razdoblju ostvareni su u iznosu od 41.219,94 eur i čine 9,79% plana te povećanje od 229,81% u odnosu na isto razdoblje 2024.

**42 - Rashodi za nabavu proizvedene dugotrajne imovine:** u izvještajnom razdoblju ostvareni ukupni rashodi za nabavu proizvedene dugotrajne imovine iznose 247.990,12 eura što u odnosu na tekući plan predstavlja izvršenje od 8,49%. U odnosu na isto razdoblje prethodne godine ukupni rashodi za nabavu proizvedene dugotrajne imovine bilježe povećanje od 61,11%.

**45 - Rashodi za dodatna ulaganja na nefinancijskoj imovini:** u izvještajnom razdoblju ostvareni su u iznosu od 221.507,33 eura što čini 51,47% plana za 2025. a povećanje od 254,38% u odnosu na 2024.

1. **STANJE NOVČANIH SREDSTAVA**

Općina Mošćenička Draga ne posluje preko sustava rizničnog poslovanja.

Stanje novčanih sredstava na početku izvještajnog razdoblja: 1.148.333,87 eura

Stanje novčanih sredstava na kraju izvještajnog razdoblja: 824.393,03 eura

1. **PRIHODI I PRIMICI TE RASHODI I IZDACI OSTVARENI PREUZIMANJEM NEFINANCIJSKE I FINANCIJSKE IMOVINE U NAPLATI POTRAŽIVANJA JAVNIH DAVANJA**

U izvještajnom razdoblju nije bilo preuzimanja nefinancijske i financijske imovine u naplati potraživanja javnih davanja.

* + 1. **Prikaz ostvarenog manjka proračuna u izvještajnom razdoblju**

Prikazani manjak nastao je zbog kasnijeg unosa Odluke o raspodjeli rezultata poslovanja iz 2024. godine. Spomenutom odlukom raspoređeno je ukupno 899.652,61 eur čime je podmiren manjak te ukupni višak za 2025. godinu za naredno razdoblje iznosi 572.086,84 eur.

**JEDINSTVENI UPRAVNI ODJEL**